ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
விமான நிலைய ஆலோசனைக்குழுவின் கூட்டம் சென்னையில் நடைபெற்றது
விமான நிலையத்தின் வளர்ச்சி அம்சங்கள் மற்றும் பயணிகள் வசதிகள் தொடர்பான விஷயங்கள் குறித்து ஆய்வு செய்வதற்காக விமான நிலைய ஆலோசனைக் குழு கூட்டம் சென்னை சர்வதேச விமான நிலையத்தில் இன்று நடைபெற்றது.
நாடாளுமன்ற உறுப்பினரும், சென்னை விமான நிலைய ஆலோசனைக் குழுவின் தலைவருமான திரு டி.ஆர்.பாலு தலைமை வகித்தார்.
விமான நிலைய வளர்ச்சிக்கு தடையாக உள்ள நிலப்பிரச்சினைகள் குறித்து கூட்டத்தில் முதன்மையாக கலந்துரையாடப்பட்டது. மாநில அரசின் வருவாய் துறை, ராணுவம், உள்ளாட்சி அமைப்புகள் மற்றும் விமான நிலைய ஆணையத்தின் அதிகாரிகளை கொண்ட குழுவை அமைத்து இவற்றுக்கு தீர்வு காணுமாறு சென்னை விமான நிலைய ஆலோசனைக் குழுவின் தலைவர் அறிவுறுத்தினார். மாநில அரசின் தீவிர பரிசீலனையில் உள்ள கிரீன்ஃபீல்ட் விமான நிலையத்தின் முன்மொழிவு குறித்தும் விவாதிக்கப்பட்டது.
பறவைகள் தாக்குதல் விமான நிலையத்திற்கு கடுமையான பாதுகாப்பு ஆபத்தை ஏற்படுத்தியுள்ளதோடு விமான நடவடிக்கைகளுக்கும் அச்சுறுத்தலாக உள்ளதால், இதை எதிர்கொள்வதற்காக சென்னை மாநகராட்சி, கண்டோன்மென்ட் வாரியம் மற்றும் செங்கல்பட்டு மாவட்ட நிர்வாகம் ஆகியவை ஒருங்கிணைந்து செயல்பட வேண்டும் என கூட்டத்தில் வலியுறுத்தப்பட்டது.
சென்னை சர்வதேச விமான நிலைய இயக்குநர் டாக்டர் ஷரத் குமார் முக்கிய புள்ளி விவரங்களை விளக்கினார். சட்டமன்ற உறுப்பினர்கள் மற்றும் பல்வேறு துறைகளை சேர்ந்த அதிகாரிகள் கூட்டத்தில் கலந்து கொண்டனர்.
.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 146.70 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,71,830
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து, தற்போது 0.49 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.13 சதவீதம்; 2020 மார்ச் மாதத்திற்கு பின் இது மிக அதிகமான அளவாகும்.
கடந்த 24 மணி நேரத்தில் 11,007 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,43,06,414 என அதிகரித்துள்ளது. கடந்த 24 மணி நேரத்தில் 37,379 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 3.24%
வாராந்திர பாதிப்பு விகிதம் 2.05% ஆகும்.
இதுவரை மொத்தம் 68.24 கோடி கொவிட் பரிசோதனைகள் செய்யப்பட்டுள்ளன.
தில்லி, மஹாராஷ்ட்ரா, கேரளா, குஜராத், ராஜஸ்தான், ஆந்திரப் பிரதேசம் உள்ளிட்ட 23 மாநிலங்களில் கொவிட்-19- ன் உருமாறிய ஒமிக்ரான் தொற்று 1892 பேரிடம் கண்டறியப்பட்டுள்ளது. இவர்களில் 766 பேர் குணமடைந்து வீடு திரும்பியுள்ளனர்/ அதிகபட்சமாக மஹாராஷ்ட்ராவில் 568 பேருக்கும், தில்லியில் 382 பேருக்கும், தொற்று ஏற்பட்டு தில்லியில் 57 பேரும், மகாராஷ்டிராவில் 259 பேரும் குணமடைந்துள்ளனர். தமிழ்நாட்டில் 121 பேருக்கு ஒமிக்ரான் தொற்று கண்டறியப்பட்டுள்ளது. குணமடைந்தோர் எண்ணிக்கை 100.
(Visitor Counter : 188
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 185.90 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 10, 889 ஆக குறைந்துள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 185.90 கோடிக்கும் அதிகமான  டோஸ்கள் செலுத்தப்பட்டுள்ளன. 2,25,28,350 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 2.27 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி நேற்று, அதாவது 10 ஏப்ரல் 2022 அன்று தொடங்கியது. முதல் நாளில் 27,401 பேர் முன்னெச்சரிக்கை தவணை தடுப்பூசியை செலுத்திக் கொண்டனர்.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.03% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் மொத்தம் குணமடைந்தோர் எண்ணிக்கை பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,04,329.
இந்தியாவில் கடந்த 24 மணி நேரத்தில் 796 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,06,251 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 79.45 கோடி . வாராந்திரத் தொற்று 0.24 சதவீதமாக உள்ளது. தினசரித் தொற்று விகிதம் 0.20 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1815844
ஜல்சக்தி அமைச்சகம்
காந்திநகரில் நடைபெற்ற சுற்றுச்சூழல் பணிக்குழுவின் 2-வது கூட்டத்தின் முதல்நாள் அமர்வில் ஒருங்கிணைந்த நீர்வள மேம்பாடு குறித்து ஜி20 பிரதிநிதிகள் விவாதம்
சுற்றுச்சூழல் மற்றும் நீடித்த பருவநிலை குறித்த பணிக்குழுவின் 2-வது கூட்டம் குஜராத் மாநிலம் காந்திநகரில் உள்ள மகாத்மா மந்திர் அரங்கில் நடைபெற்றது. இதில் ஜி20 அமைப்பில் இடம்பெற்றுள்ள 19 நாடுகளைச் சேர்ந்த 130-க்கும் மேற்பட்ட பிரதிநிதிகள் கலந்துகொண்டனர். இதைத்தவிர, 19 சர்வதேச அமைப்புகள் மற்றும் 9 நாடுகளின் சிறப்பு அழைப்பாளர்களும் இந்த கூட்டத்தில் கலந்துகொண்டனர்.
இக்கூட்டத்தில் தொடக்கவுரையாற்றிய மத்திய நீர்வளத்துறை அமைச்சகத்தின் சிறப்பு செயலாளர் திருமதி தேபஸ்ரீ முகர்ஜி, நீர்வளங்களின் மேலாண்மையை முழுமையான முறையில் செயல்படுத்த வேண்டியது அவசியம் என்றார். ஏனெனில், நாட்டின் வளர்ச்சிக்கும், உலக நாடுகளின் பாதுகாப்புக்கும் நீர்வள ஆதாரங்கள் இன்றியமையாதவை என்று தெரிவித்தார். அதே நேரத்தில் நீர்வளம் சார்ந்த ஆதாரங்களை மேம்படுத்துவதில் ஒருங்கிணைந்த நிலைப்பாடும், அறிவுச்சார்ந்த பறிமாற்றமும் தேவை எனவும் குறிப்பிட்டார். ஜி20 நாடுகளுக்கு இந்தியாவின் தலைமை, திறன் சார்ந்த பணிகளுக்கு முக்கியத்தும் அளிக்கும் என்று குறிப்பிட்ட அவர், இந்தத் துறையில் வெற்றிகரமான திட்டங்களை செயல்படுத்துதல், புத்தாக்க முயற்சிகளை மேம்படுத்துதல் ஆகியவற்றுக்கு இந்திய முக்கியத்துவம் அளிக்கும் என்று கூறினார்.
தொழில்நுட்ப அனுபவங்களை பகிர்ந்துகொள்வதன் மூலமும், சிறந்த பயிற்சிகள் மற்றும் புதிய தொழில்நுட்பங்களை பயன்படுத்துவதன் வாயிலாகவும் நீர்வள மேம்பாடு மற்றும் மேலாண்மையை பலப்படுத்த முடியும் என்பதில் இந்தியா உறுதியாக இருப்பதாக குறிப்பிட்டார்.
தொடர்ந்து பேசிய அவர், இந்தக் கூட்டத்தில் பிரதிநிதிகளின் சிறப்பான பங்களிப்புக்கு நன்றி தெரிவித்து கொண்டார்.
உலகளாவிய சகோதரத்துவம் மற்றும் ஒருங்கிணைந்த அறிவாற்றல் ஆகியவற்றை மனிதகுலத்தின் மேம்பாட்டிற்காக எப்போதும் பயன்படுத்த வேண்டும் என்ற கோட்பாட்டில் இந்தியா முழு நம்பிக்கை கொண்டிருப்பதாக குறிப்பிட்ட திருமதி தேபஸ்ரீ முகர்ஜி, இந்த நம்பிக்கையே ஒரே உலகம், ஒரே குடும்பம், ஒரே எதிர்காலம் என்பதை வழிநடத்துவதாகும் என்று தெரிவித்தார்.
இந்தக் கூட்டத்தில் பங்கு கொண்ட இந்தோனோசியா, பிரேசில், அர்ஜெண்டினா, சீனா, ஐரோப்பிய யூனியன். தென்னாப்பிரிக்கா, பிரான்ஸ் ஜெர்மனி, இத்தாலி, மெக்சிகோ, ஜப்பான், சவுதி அரோபியா, கொரியா, துருக்கி, இங்கிலாந்து, அமெரிக்கா, டென்மார்க், சிங்கப்பூர், ஸ்பெயின், ஓமன், நெதலாந்தைச் சேர்ந்த பிரதிநிதிகள் மற்றும் ஜி20 உறுப்பு நாடுகளின் பிரதிநிதிகள் ஆகியோர் ஒருங்கிணைந்த நீர்வள மேலாண்மை குறித்த தங்களது கருத்துகளை பதிவு செய்தனர். இதேபோல், சர்வதேச உணவு மற்றும் வேளாண் அமைப்புகள் ஐநாவின் வளர்ச்சித் திட்டம், ஆசிய மேம்பாட்டு வங்கி, சர்வதேச சூரிய சக்தி அமைப்பு ஆகியவற்றின் பிரதிநிதிகளும் பங்கேற்று நீர்வள ஆதார மேலாண்மையில் சிறந்த நடைமுறைகள் குறித்து விவாதித்தனர்.
முதல்நாள் அமர்வில் நீர்வளங்களை புனரமைத்தல், மழைநீர் மேலாண்மை, நிலத்தடி நீர் மேலாண்மை, பருவநிலை மாறுதலுக்கேற்ற நீர் பயன்பாட்டு அணுகுமுறை, வறட்சி, வெள்ள மேலாண்மை, பாதுகாப்பான குடிநீர் மற்றும் கழிவுநீர் மேலாண்மை உள்ளிட்ட தலைப்புகளில் கட்டுரைகள் சமர்ப்பிக்கப்பட்டன.
வணிகம் மற்றும் தொழில்துறை அமைச்சகம்
ஜூலை 2023க்கான அகில இந்திய மொத்த விலைக் குறியீடு ஜூலை 2022 ஐ விட  1.36% ஆக இருந்தது ; கனிம எண்ணெய்கள், அடிப்படை உலோகங்கள், ரசாயனப் பொருட்கள், ஜவுளி மற்றும் உணவுப் பொருட்களின் விலை வீழ்ச்சி காரணமாக சரிவு
ஜூன், 2023 இல் பதிவுசெய்யப்பட்ட  4.12%க்கு எதிராக, 2023 ஜூலை  மாதத்திற்கான அகில இந்திய மொத்த விலைக் குறியீடு  எண்ணின் அடிப்படையில் ஆண்டு பணவீக்க விகிதம்.  1.36%  ஆக இருந்தது. ஜூலை, 2023 இல் பணவீக்க விகிதத்தில் ஏற்பட்ட சரிவுக்கு, கனிம எண்ணெய்கள், அடிப்படை உலோகங்கள், ரசாயனப் பொருட்கள், ஜவுளி மற்றும் உணவுப் பொருட்கள் ஆகியவற்றின் விலைகள் குறைந்ததே முதன்மையான காரணமாகும்.
உணவுக் குறியீடு ஜூன், 2023 இல் 175.2 இலிருந்து ஜூலை, 2023 இல் 187.7 ஆக அதிகரித்துள்ளது. ஆண்டு விகிதம் மொத்த விலைக் குறியீட்டில், உணவுக் குறியீட்டின் அடிப்படையிலான பணவீக்கம் ஜூன், 2023 இல் 1.24% இலிருந்து ஜூலை, 2023 இல் 7.75% ஆக அதிகரித்துள்ளது.
2023 மே மாதத்திற்கான இறுதிக் குறியீடு : மே, 2023க்கான இறுதி மொத்த விலைக் குறியீடு மற்றும் 'அனைத்துப் பொருட்களுக்கான' பணவீக்க விகிதம் முறையே 149.4 மற்றும் 3.61% ஆகும்.
ஆகஸ்ட் 2023க்கான அடுத்த மொத்த விலைக் குறியீட்டின் செய்திக்குறிப்பு 14/09/2023 அன்று வெளியிடப்படும்.
குறிப்பு: டிபிஐஐடி இந்தியாவில் மொத்த விற்பனை விலையின் குறியீட்டு எண்களை மாதாந்திர அடிப்படையில் ஒவ்வொரு மாதமும் 14 ஆம் தேதி  குறிப்பு மாதத்தின் இரண்டு வார கால தாமதத்துடன் வெளியிடுகிறது, மேலும் குறியீட்டு எண்கள் நிறுவன ஆதாரங்களில் இருந்து பெறப்பட்ட தரவுகளுடன் தொகுக்கப்படுகின்றன. இதற்கான அடிப்படை ஆண்டு 2011-12=100 ஆகும்.
முழுமையான விவரங்களுக்கு இந்த ஆங்கில செய்திக்குறிப்பை காணவும்
https://pib.gov.in/PressReleasePage.aspx?PRID=1948434
தகவல் மற்றும் ஒலிபரப்பு அமைச்சகம்
தூர்தர்ஷன், அகில இந்திய வானொலியுடன் ஒலிம்பிக் போட்டிகள் 2020
பிரச்சார் பாரதியின் தூர்தர்ஷன், அகில இந்திய வானொலி மற்றும் விளையாட்டுகளுக்கான பிரத்தியேக தொலைக்காட்சியான டிடி ஸ்போர்ட்ஸ் ஆகியவற்றில் ஒலிம்பிக் போட்டிகள் 2020, பிரம்மாண்ட முறையில் ஒலி/ ஒளிபரப்பு செய்யப்பட உள்ளது.
ஒலிம்பிக் போட்டிகளுக்கு முந்தைய நிகழ்ச்சிகள் முதல் போட்டிகளுக்கு பிறகு நடைபெறும் நிகழ்வுகள் வரை அனைத்தும் தொலைக்காட்சி, வானொலி மற்றும் மின்னணு தளங்கள் வாயிலாக நாடு முழுவதும் கொண்டு சேர்க்கப்படும்.
டிடி ஸ்போர்ட்ஸ் தொலைக்காட்சியில் வெவ்வேறு ஒலிம்பிக் போட்டிகள் தினமும் காலை 5 மணி முதல் மாலை 7 மணி வரை நேரலையாக ஒளிபரப்பப்படும். இதுகுறித்த தகவல்கள் டிடி ஸ்போர்ட்ஸ் மற்றும் விளையாட்டிற்கான அகில இந்திய வானொலியின் சுட்டுரைத் தளங்களில் . தினமும் வெளியிடப்படும். இது தவிர இரவு 8:30 மணி முதல் ஒலிம்பிக் போட்டிகள் சம்பந்தமான சிறப்பு நிகழ்ச்சிகளும் இடம்பெறும்.
டிடி நியூஸ் தொலைக்காட்சியில் ஒலிம்பிக் போட்டிகள் பற்றிய சிறப்பு நிகழ்ச்சி திங்கள் முதல் வெள்ளி வரை மாலை 7 மணிக்கும் சனிக்கிழமைகளில் மாலை 5 மணிக்கும் ஒளிபரப்பாகும். இது தவிர பிரேக்ஃபாஸ்ட் நியூஸ், மிட் டே ப்ரைம் மற்றும் நியூஸ் நைட் ஆகிய நிகழ்ச்சிகளில் ஒலிம்பிக் போட்டிகள் பற்றிய சிறப்பு தொகுப்புகள் இடம்பெறும்.
அகில இந்திய வானொலியின் அனைத்து தலைநகர் அலைவரிசைகள், எஃப்எம் ரெயின்போ அலைவரிசை, மின்னணு வானொலி சேவை மற்றும் அகில இந்திய வானொலியின் இதர அலைவரிசைகளிலும், வலையோளி பக்கத்திலும் , டிடிஹச் சேவையிலும், இந்தியாவுக்கு உட்பட்ட பகுதியில் நியூஸ் ஆன் ஏர் செல்பேசி செயலி வாயிலாகவும் சிறப்பு நிகழ்ச்சிகளும், வர்ணனைகளும் ஒலிபரப்பப்படும். மேலும் அகில இந்திய வானொலியின் செய்தி சேவைகள் பிரிவிலும் ஒலிம்பிக் போட்டிகள் 2020 பற்றி பல்வேறு சிறப்பு நிகழ்ச்சிகளுக்கு ஏற்பாடு செய்யப்பட்டுள்ளது.
தூர்தர்ஷன் மற்றும் அகில இந்திய வானொலியில் ஒளி/ ஒலிபரப்பப்படும் நிகழ்ச்சிகளை பிரச்சார் பாரதியின் மின்னணு தளமான பிரச்சார் பாரதி செய்தி சேவைகள், தனது சமூக ஊடகத் தளங்கள், செய்தித் தளங்கள், நியூஸ் ஆன் ஏர் செயலி மற்றும் டெலிகிராம் பக்கம்  வாயிலாக பெருவாரியான மக்களுக்கு கொண்டு சேர்க்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1737459
-----
(Visitor Counter : 248
வடகிழக்குப் பகுதி வளர்ச்சி அமைச்சகம்
வடகிழக்கு பகுதிக்கான பொருளாதார திட்டங்கள்: மத்திய அமைச்சர் தகவல்
வடகிழக்கு பகுதிக்கான பொருளாதார திட்டங்களை, மாநிலங்களவையில் வடகிழக்கு பகுதி மேம்பாட்டு அமைச்சர் திரு ஜி.கிஷன் ரெட்டி இன்று தெரிவித்தார்.
அவர் மாநிலங்களவையில் எழுத்துப்பூர்வமாக தாக்கல் செய்த பதிலில் கூறியதாவது:
2020ம் ஆண்டு செப்டம்பரில் 17 பகுதிகளின் வளர்ச்சிக்கு 17 துணைக்குழுக்களை நிதி ஆயோக் அமைத்தது. வட கிழக்கு பகுதி திட்டங்களுக்கான மதிப்பீட்டை சம்பந்தப்பட்ட துறைகளும், அமைச்சகங்களும் மேற்கொண்டன. வடகிழக்கு பகுதி மற்றும் வட கிழக்கு கவுன்சில் வளர்ச்சி அமைச்சகத்தால் அமல்படுத்தப்பட்ட திட்டங்களின் மூன்றாம் நபர் மதிப்பீடு முடிவடைந்துள்ளது.
நடப்பு ஆண்டுக்கு வடகிழக்கு பகுதி திட்டங்களுக்கு 54 அமைச்சகங்கள், துறைகளால் ரூ.68,020 கோடி நிர்ணயிக்கப்பட்டுள்ளது.
மேலும், கொவிட் இரண்டாம் அலைக்கு எதிரான போராட்டத்தில், இந்திய பொருளாதாரத்துக்கு உதவ, கடந்த ஜூன் மாதம், ரூ.6.29 லட்சம் கோடி மதிப்பிலான நிவாரண நிதியை மத்திய அரசு அறிவித்தது. இதன் மூலம் பொது சுகாதாரம் வலுப்படும். வளர்ச்சி மற்றும் வேலைவாய்ப்பு அதிகரிக்கும். இந்த திட்டங்கள் மற்றும் கொள்கைகள் வடகிழக்கு பகுதிக்கு பயனளிக்கும்.
ரூ.313.98 கோடி மதிப்பில் 11 திட்டங்களுக்கு வடகிழக்கு பகுதி மேம்பாட்டு அமைச்சகம் ஒப்புதல் அளித்துள்ளது.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:https://pib.gov.in/PressReleasePage.aspx?PRID=1737706
----
(Visitor Counter : 137
உணவுப் பதப்படுத்துதல் தொழிற்சாலைகள் அமைச்சகம்
கேரள வெள்ள நிவாரணப் பணிகளுக்கு உதவுமாறு உணவுப் பதப்படுத்தல் தொழில் நிறுவனங்களுக்கு திருமதி. ஹர்சிம்ரத் கவுர் பாதல் வேண்டுகோள்
கேரளாவில் வெள்ளத்தால் பாதிக்கப்பட்ட மக்களுக்கு பதப்படுத்தப்பட்ட உணவுப் பொருட்களை தாராளமாக வழங்கி உதவ முன்வருமாறு, உணவுப் பதப்படுத்தல் தொழில் நிறுவனங்களை மத்திய உணவுப் பதப்படுத்தல் தொழில் துறை அமைச்சர் திருமதி. ஹர்சிம்ரத் கவுர் பாதல் கேட்டுக் கொண்டுள்ளார்.
அவர் வெளியிட்டுள்ள அறிக்கையில், கேரளாவில் ஏற்பட்ட கடும் வெள்ளப் பெருக்கால், ஆயிரக்கணக்கான மக்கள் வீடுகளை இழந்து, உணவுப் பொருட்களுக்கு அவசரத் தேவை ஏற்பட்டுள்ளதாக தெரிவித்துள்ளார். இவர்களுக்கு உதவுவதற்கென கீழ்க்கண்ட இரண்டு அதிகாரிகளை நியமித்துள்ளதாகவும், தொழிற்சாலை நிர்வாகங்கள் இவர்களைத் தொடர்பு கொண்டு, பொருட்களை அனுப்பி வைக்குமாறும் திருமதி. ஹர்சிம்ரத் கவுர் பாதல் தெரிவித்துள்ளார்.
தொடர்பு கொள்ள வேண்டிய அதிகாரிகள்:
- திரு. பாரக் குப்தா, இணைச் செயலாளர்  மற்றும்
- திரு. அத்யானந்த், துணைச் செயலாளர் 
கூடுதல் விவரங்களுக்கு www.pib.nic.in என்ற வலைதளத்தைப் பார்க்கவும்.
------
(Visitor Counter : 99
பிரதமர் அலுவலகம்
ஜப்பானில் இந்திய சமூகத்தினருடன் பிரதமர் கலந்துரையாடல்
ஜப்பானில் 700-க்கும் மேற்பட்ட இந்திய வம்சாவளியினர் மத்தியில் இன்று உரையாற்றிய பிரதமர் திரு.நரேந்திர மோடி, அவர்களுடன் கலந்துரையாடலையும் நடத்தினார்.
இந்த நிகழ்ச்சிக்கு முன்னதாக, இந்தியா-ஜப்பான் இடையே கலாச்சார ஊக்குவிப்பு, மக்களுக்கு இடையேயான பரிமாற்றங்கள் ஆகியவற்றுக்கு பங்களிப்பை செய்துவரும் ஜப்பானிய இந்தியவியலாளர்கள், விளையாட்டு வீரர்கள் மற்றும் கலாச்சார கலைஞர்களை பிரதமர் சந்தித்துப் பேசினார். ஜப்பானில் உள்ள வெளிநாடுவாழ் இந்தியர் விருதுபெற்றவர்களையும் பிரதமர் சந்தித்துப் பேசினார். ஜப்பானில் 40,000-க்கும் மேற்பட்ட வெளிநாடுவாழ் இந்தியர்கள் உள்ளனர்.
இந்திய சமூகத்தினரின் திறன், தொழிமுனைவோர்திறன், தாய்நாட்டுடனான இணைப்பு ஆகியவற்றுக்கு பிரதமர் பாராட்டு தெரிவித்தார். சுவாமி விவேகானந்தர் மற்றும் ரவீந்திரநாத் தாகூரின் கருத்துக்களை எடுத்துரைத்த பிரதமர், இந்தியா-ஜப்பான் இடையே ஆழ்ந்த கலாச்சார பிணைப்பு இருப்பதாக தெரிவித்தார். இந்தியாவில் அண்மைக்காலத்தில் மேற்கொள்ளப்பட்ட பல்வேறு சமூக-பொருளாதார மேம்பாட்டு நடவடிக்கைகள் மற்றும் சீர்திருத்த நடவடிக்கைகளையும் எடுத்துரைத்தார். குறிப்பாக, கட்டமைப்பு, ஆளுமை, பசுமை வளர்ச்சி, டிஜிட்டல் புரட்சி ஆகியவற்றில் மேற்கொள்ளப்பட்ட சீர்திருத்த நடவடிக்கைகளை குறிப்பிட்டார். "இந்தியாவுக்கு செல்வோம், இந்தியாவுடன் இணைவோம்" என்ற பிரச்சாரத்தில் தங்களை இணைத்துக் கொண்டு முன்னெடுத்துச் செல்ல வேண்டும் என்று இந்திய சமூகத்தினருக்கு பிரதமர் அழைப்புவிடுத்தார்.
நுகர்வோர் நலன், உணவு மற்றும் பொது விநியோகம் அமைச்சகம்
இந்திய உணவுக்கழகத்தின் அங்கீகரிக்கப்பட்ட மூலதனத்தை ரூ.3,500 கோடியிலிருந்து ரூ.10,000 கோடியாக அதிகரிக்க மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற பொருளாதார விவகாரங்களுக்கான மத்திய அமைச்சரவைக் குழுக் கூட்டத்தில், இந்திய உணவுக்கழகத்தின் தற்போதைய அங்கீகரிக்கப்பட்ட மூலதனமான ரூ.3,500 கோடியை ரூ.10,000 கோடியாக அதிகரிக்க ஒப்புதல் அளிக்கப்பட்டுள்ளது.
அங்கீகரிக்கப்பட்ட மூலதனத்தை அதிகரிப்பதன் மூலம், இந்திய உணவு கழகத்தில் மத்திய பட்ஜெட் ஒதுக்கீடு மூலமாக கூடுதல் பங்கு மூலதனம் செலுத்தப்படும். இதன் மூலம் உணவு தானிய கையிருப்புக்கான நிதி இந்திய உணவுக் கழகத்திடமே தொடர்ந்து இருக்கும். இந்த முடிவால் இந்திய உணவுக் கழகத்தின் கடன் அளவு குறைவதோடு, அந்த அமைப்பு செலுத்தி வரும் வட்டிச் செலவும் குறைக்கப்படுத்தப்படுவதன் காரணமாக, உணவு மானியத்தொகையும் குறையும்.
மேலும் விவரங்களுக்கு www.pib.nic.in என்ற இணையதளத்தைப் பார்க்கவும்
|
பிரதமர் அலுவலகம்
|
துடிப்புமிக்க குஜராத் 2019-ல் பங்கேற்க டென்மார்க் பிரதமர் இந்தியா வருகை
“துடிப்புமிக்க குஜராத் சர்வதேச மாநாடு – 2019”-ல் உறுப்பு நாடாக பங்கேற்றுள்ள டென்மார்க் நாட்டின் பிரதமர் திரு. லார்ஸ் லோக்கே ராஸ்முசேன், 2019 ஜனவரி 18-19 இந்தியா வருகை தந்தார். பிரதமர் திரு. ராஸ்முசேனுடன், டேனிஷ் நாட்டின் பெரிய தொழில்நிறுவனங்களின் தலைமை நிர்வாகிகள் உள்ளிட்ட வர்த்தக தூதுக்குழுவும் இந்தியா வந்துள்ளது.
துடிப்புமிக்க குஜராத் மாநாட்டின் இடையே, 2019 ஜனவரி 18 அன்று காந்திநகரில் பிரதமர் திரு. நரேந்திர மோடியும், டென்மார்க் பிரதமர் திரு. ராஸ்முசேனும், இருதரப்பு உறவுகள் குறித்து பேச்சுவார்த்தை நடத்தினார். ஏற்கனவே 2018 ஏப்ரலில், ஸ்டாக்ஹோமில் நடைபெற்ற முதலாவது இந்தியா - நார்டிக் உச்சிமாநாட்டின் போது இருதலைவர்களும் சந்தித்துப் பேச்சுவார்த்தை நடத்தியுள்ளனர்.
தற்போதைய சந்திப்பின் போது, இருதரப்பு ஒத்துழைப்புக்கான பல்வேறு துறைகள் குறித்து விவாதித்த இருதலைவர்களும், இருதரப்பு நலன் சார்ந்த சர்வதேச பிரச்சினைகள் குறித்தும் கருத்துகளை பரிமாறிக் கொண்டனர். இருநாடுகளிடையே, இருதரப்பு வர்த்தகம் மற்றும் முதலீடுகளை அதிகரிக்க பெரும் வாய்ப்பு இருப்பதாகவும், அவர்கள் தெரிவித்தனர்.
இந்தியாவிற்கு தேவைப்படும் முக்கிய தொழில்நுட்பங்களில் டென்மார்க் உலகளாவிய அளவில் முன்னணியில் உள்ளது. திறன் மிக்க நாடாக டென்மார்க் இருப்பதை சுட்டிக்காட்டிய பிரதமர் மோடி, புதிய தொழில்நுட்பங்கள் உலகில் எங்கு கிடைத்தாலும், அதனைப் பயன்படுத்திக் கொள்ள வேண்டிய தேவை இந்தியாவிற்கு இருப்பதாகக் கூறியதோடு, உணவு பாதுகாப்பு, நீர்மேலாண்மை, பருவநிலை மாற்றம் மற்றும் நீடித்த வளர்ச்சி போன்ற உலகளாவிய பிரச்சினைகளுக்கு தீர்வு காண்பதற்கான ஆராய்ச்சி அமைப்பு ஒன்றை இந்தியாவும் டென்மார்க்கும் உருவாக்குவது அவசியம் என்றும் தெரிவித்தார்.
இந்த சந்திப்பின் போது, மத்திய அரசின் கப்பல் துறை மற்றும் டென்மார்க் அரசின் தொழில், வணிகம் மற்றும் நிதித்துறை இடையே கடல்சார் அம்சங்கள் குறித்த புரிந்துணர்வு ஒப்பந்தம் மற்றும் கோவா மாநிலம் பனாஜியில் நகர்ப்புற வாழ்வியல் ஆய்வகம் ஒன்றை ஏற்படுத்துவது தொடர்பாக, பனாஜி பொலிவுறு நகர மேம்பாட்டு நிறுவனம் மற்றும் புதுதில்லியில் உள்ள டேனிஷ் தூதரகம் இடையே ஒரு புரிந்துணர்வு ஒப்பந்தமும் கையெழுத்தானது.
இந்தியாவில் கப்பல் தொழில், புதுப்பிக்கத்தக்க எரிசக்தி, சுற்றுச்சூழல், வேளாண்மை மற்றும் உணவுப் பதப்படுத்துதல் உள்ளிட்ட துறைகளில் சுமார் 130 டேனிஷ் நிறுவனங்கள் முதலீடு செய்துள்ள நிலையில், பொலிவுறு நகர வளர்ச்சிப் பணிகள் மற்றும் கழிவுப் பொருட்களிலிருந்து மின் உற்பத்தி செய்வது போன்றவற்றில் ஒத்துழைப்பை விரிவுபடுத்தவும் ஆர்வமுடன் உள்ளன. குஜராத்தின் கப்பல் மற்றும் புதுப்பிக்கத்தக்க எரிசக்தித் துறைகளில் டேனிஷ் நாட்டின் பல்வேறு பெரும் தொழில்நிறுவனங்கள் ஏற்கனவே முதலீடு செய்துள்ளன.
தமது இந்தப் பயணத்தின் போது, 2019, ஜனவரி 19 அன்று புதுதில்லியில் டேனிஷ் கலாச்சார நிறுவனம் மற்றும் டேனிஷ் தூதரகத்தின் புதிய கட்டடத்தையும் அந்நாட்டுப் பிரதமர் ராஸ்முசேன் திறந்துவைக்கிறார். ஆக்ராவுக்கும் அவர் பயணம் மேற்கொள்கிறார்.
பிரதமர் அலுவலகம்
பேராசிரியர் கோவிந்த் ஸ்வரூப் மறைவுக்கு பிரதமர் இரங்கல்
பேராசிரியர் கோவிந்த் ஸ்வரூப் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
டிவிட்டரில் பிரதமர் விடுத்துள்ள பதிவில், ‘‘பேராசிரியர் கோவிந்த் ஸ்வரூப் ஒரு விதிவிலக்கான விஞ்ஞானி. ரேடியோ வானியல் துறையில் அவரது முன்னோடி படைப்புகள் உலகளாவிய பாராட்டைப் பெற்றுள்ளன. அவரது மறைவால் வேதனையடைந்தேன். அவரது குடும்பத்தினருக்கு எனது இரங்கல்கள், ’’ என குறிப்பிட்டுள்ளார்.
பிரதமர் அலுவலகம்
மோடி அரசின் பிரதமரின் வீட்டு வசதித் திட்டத்தால் உத்தரப் பிரதேச மக்கள் பயனடைந்துள்ளனர்
பிரதமரின் வீட்டு வசதி திட்டம் தற்போதைய ஆட்சியின் கீழ் வேகமாக முன்னேறி வருவதாகவும், உத்தரப் பிரதேசத்தில் உள்ள ஏழைகளுக்கு உதவியுள்ளதாகவும் பிரதமர் கூறினார். உத்தரப் பிரதேசத்தில் உள்ள ஆறு லட்சம் பயனாளிகளுக்கு பிரதமரின் வீட்டு வசதி திட்டத்தின் கீழ் நிதியுதவியை காணொலி மூலம் வழங்கிய பிறகு அவர் இவ்வாறு கூறினார்.
நாட்டு மக்களின் தன்னம்பிக்கையுடன் தற்சார்பு இந்தியா இயக்கம் நேரடியாக இணைந்துள்ளதாகவும் சொந்த வீடு என்பது ஒருவரது தன்னம்பிக்கையை பன்மடங்கு அதிகரிக்கும் என்றும் அவர் கூறினார். சொந்த வீடு என்பது வாழ்க்கையில் நம்பிக்கையை அளித்து, ஏழ்மையில் இருந்து வெளியில் வரும் உறுதியை வழங்கும் என்று அவர் கூறினார்.
முந்தைய ஆட்சிகளின் போது, தங்களது வீடுகளை கட்டுவதில் அரசு உதவும் என்பதில் ஏழைகளுக்கு நம்பிக்கை இருந்ததில்லை என்று பிரதமர் நினைவு கூர்ந்தார். முந்தைய திட்டத்தில் கட்டப்பட்ட வீடுகளின் தரமும் நன்றாக இல்லை என்று அவர் கூறினார். தவறான கொள்கைகளின் விளைவுகளை ஏழைகள் எதிர்கொள்ள வேண்டி இருந்தது என்று கூறிய அவர், இவற்றையெல்லாம் மனதில் வைத்து, நாடு தனது 75-வது சுதந்திர தினத்தை கொண்டாடுவதற்குள் ஒவ்வொரு குடும்பமும் சொந்த வீடு வைத்திருக்க வேண்டும் என்னும் நோக்கத்தோடு பிரதமரின் வீட்டு வசதித் திட்டம் தொடங்கப்பட்டதாக அவர் தெரிவித்தார்.
கிராமப்புறங்களில் கடந்த சில வருடங்களில் 2 கோடி வீடுகள் கட்டப்பட்டுள்ளன. 1.25 கோடி வீடுகள் பிரதமரின் வீட்டுத் வசதி திட்டத்தின் மூலம் கட்டப்பட்டுள்ளன. இவற்றில் மத்திய அரசின் பங்களிப்பு ஒவ்வொரு வீட்டுக்கும் ரூ 1.5 லட்சம் ஆகும்.
உத்தரப் பிரதேசத்தில் இதற்கு முன் இருந்த ஆட்சிகள் சரியாக செயல்படவில்லை என்று பிரதமர் கூறினார். 22 லட்சம் கிராமப்புற வீடுகள் கட்டப்பட இருப்பதாகவும், இவற்றில் 21.5 லட்சம் வீடுகளுக்கு ஒப்புதல் வழங்கப்பட்டு இருப்பதாகவும் அவர் கூறினார். 14.5 லட்சம் குடும்பங்களுக்கு ஏற்கனவே வீடுகள் கிடைத்து விட்டன, இவற்றில் பெரும்பான்மையானவை இந்த ஆட்சியில் கட்டப்பட்டவை.
அறிவியல் மற்றும் தொழில்நுட்பத்துறை
பலதுறை சார்ந்த இணையதளம் மற்றும் அதனைப் பயன்படுத்துவோரின் தேசிய இயக்கத்தைத் தொடங்க அமைச்சரவை ஒப்புதல்
பலதுறை சார்ந்த இணையதளம் மற்றும் அதனை பயன்படுத்துவோரின் தேசிய இயக்கத்தைத் தொடங்க பிரதமர் திரு நரேந்திர மோடி தலைமையில் இன்று நடைபெற்ற அமைச்சரவை ஒப்புதல் அளித்துள்ளது. இந்தத் திட்டம் ரூ.3,360 கோடி மதிப்பில் ஐந்தாண்டு காலத்திற்கு அறிவியல் மற்றும் தொழில்நுட்பத்துறையால் அமல்படுத்தப்படும்.
சமூகத்தில் அதிகரித்து வரும் தொழில்நுட்பத் தேவைகளைப் பூர்த்தி செய்வதற்கும், சர்வதேசப் போக்குகளையும் அடுத்தத் தலைமுறை தொழில்நுட்பங்களுக்கான முன்னணி நாடுகளின் திட்டங்களைக் கணக்கில் கொள்வதற்கும் தேசிய இயக்கம் பயன்படும்.
சிபிஎஸ்-ல் தொழில்நுட்ப மேம்பாடு, செயல்முறை மேம்பாடு, மனிதவள மேம்பாடு, திறன் விரிவாக்கம், தொழில் முனைதல், புதுமைத் தொழில் வளர்ச்சி, மற்றும் இவற்றோடு தொடர்புடைய தொழில்நுட்பங்களை எதிர்கொள்வதற்கு இது ஒரு விரிவான இயக்கமாக இருக்கும். 15 தொழில்நுட்ப கண்டுப்பிடிப்பு மையங்கள், 6 செயல்முறை மேம்பாட்டு மையங்கள், 4 தொழில்நுட்பப் பரிமாற்ற ஆய்வுப் பூங்காக்கள் ஆகியவற்றை உருவாக்குவது இந்த இயக்கத்தின் நோக்கமாகும்.
பலதுறை சார்ந்த இணையதளம் மற்றும் அதனைப் பயன்படுத்துவோரின் தேசிய இயக்கம் என்பது மத்திய அமைச்சகங்கள், மாநில அரசுகள், தொழில்துறை, கல்வி நிறுவனங்கள் என ஒட்டுமொத்த இந்தியாவையும் உள்ளடக்கியதாக இருக்கும்.
--------------------
எஸ் எம் பி - கீதா
(Visitor Counter : 127
சாலைப் போக்குவரத்து மற்றும் நெடுஞ்சாலைத்துறை அமைச்சகம்
உயிரி எரிபொருள்களை பயன்படுத்தும் வாகனங்களின் பயன்பாடு
நாடாளுமன்றத்தின் மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய சாலை போக்குவரத்து மற்றும் நெடுஞ்சாலைகள் அமைச்சர் திரு நிதின் கட்கரி கீழ்காணும் தகவல்களை அளித்தார்.
வாகனங்கள் மற்றும் உதிரி பாகங்கள் தொழிலுக்கான உற்பத்தி சார்ந்த ஊக்கத்தொகை திட்டத்திற்கு செப்டம்பர் 15, 2021 அன்று மத்திய அமைச்சரவை ஒப்புதல் அளித்துள்ளது. 5 ஆண்டுகளில் ரூ 25,938 கோடி மதிப்பீட்டில் இது செயல்படுத்தப்படும்.
எத்தனால் 85 எரிபொருள் வரை பயன்படுத்தக்கூடிய நெகிழ்வுத்தன்மை மிக்க எஞ்சின் மற்றும் இத்தகைய இதர எஞ்சின்கள் உற்பத்தி சார்ந்த ஊக்கத்தொகை திட்டத்தின் கீழ் பயன்பெற தகுதியுடையவை ஆகும். இதன் மூலம் நாட்டில் உயிரி எரிபொருள்களை பயன்படுத்தும் வாகனங்களின் பயன்பாடு அதிகரிக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1777243